Marisc a preus que no piquen - Restaurants i bars\nGlobal icon-chevron-right Espanya icon-chevron-right Barcelona icon-chevron-right Marisc a preus que no piquen\nMarisqueries 'cool' on escurareu les potes però no les butxaques\nPer Josep Sucarrats Data de publicació: dimecres 13 març 2013\nEs veu que a Calella de Palafrugell encara hi ha gent que es refereix a la misèria del veí fent córrer que "és tan pobre que només té llagosta per sopar". El refrany, em direu, és extemporani. D'acord. Però obriu la ment: tampoc no és cert que el marisc, avui, sigui només cosa de rics.\nNo penseu ara en marisqueries de coberteries lluentes i cambrers amb corbatí i camisa emmidonada. Els establiments de què us parlarem ja no tenen a l'entrada aquell aquari amb els crustacis i mol·luscs esperant la nostra sentència de mort (que dictaríem, no em sigueu hipòcrites, sense cap mena de compassió). Avui, a Barcelona, per sort, hi ha llocs on demanar ostres, llamàntol o escamarlans ha deixat de ser pretensiós. Alçar closques pot ser cool!\nAixò ho té ben clar Lluís de Buen, l'oyster man més oyster man de la ciutat. Fa gairebé vuit anys que va obrir un restaurant a la planta -1 de l'Illa Diagonal. El va batejar amb el nom inequívoc de Fishhh. Des d'allà se li han anat acudint idees més o menys estrambòtiques, però reeixides: des d'obrir barres d'ostres en restaurants d'altri -ja podeu trobar els oyster bar Fishhh a l'Hotel Omm i al Tragaluz- fins a formar un equip d'expertes oyster girls que us oferiran mol·luscs fresquíssims en l'esdeveniment gastronòmic més inesperat. La darrera pensada d'en Lluís us farà tornar a l'Illa, però a deshores: ha decidit obrir el Fishhh a la nit. Quan tota aquella planta -des de la FNAC fins al Caprabo- ja és a les fosques, l'únic local obert és el seu. Per accedir-hi, haureu de demanar al guarda de la porta que dóna al tram subterrani del carrer de Constança que us apropi al restaurant. Sí, en principi fa impressió. Però al cap de dos minuts de seure allà, talment com si us haguéssiu entaulat en un menjador clandestí, hi trobareu el punt. En pocs llocs de Barcelona sopareu amb tanta tranquil·litat, us ho asseguro.\nSegur que heu vist circulant per la ciutat els camions de Mariscs Genaro, o bé la parada del mateix nom de la Boqueria. Doncs ell n'és de família directa. Per això, la carta de peix i marisc del Fishhh és bastant insuperable. Però si una cosa el perd són les ostres: n'hi arriben del Llenguadoc, de Galícia, d'Irlanda, de Normandia, dels EUA i, fins i tot, del delta de l'Ebre. Us les sabrà descriure i us les servirà en alguns plats extravagants. Les ostres Amancio Ortega (gallegues, amb grelos i albariño) versionen les classiquíssimes Rockefeller (americanes, amb espinacs).\nLa tempura d'ostres Boston style la presenta amb un emplatament lunar que incorpora una bandera americana i tot. I si li dieu que sou poc d'ostres, demaneu les que porten toppings: de gintònic, de Bloody Mary o de Fishhh sauce, tres condiments perquè us acabeu d'animar a descobrir el sabor de mar d'un mol·lusc que, vox populi, és afrodisíac. Però no més que el vostre sopar a mitja llum d'aquella nit!\nDeu ser que obrir marisqueries en els temps que corren només pot ser cosa d'emprenedors, perquè un altre que no s'arronsa per molta tempesta que caigui és Víctor Arrese, propietari dels restaurants MariscCo.\nDe moment, són dos: el primer el va obrir en aquell tros del carrer de Còrsega que està esdevenint una fita de la Barcelona gormanda. El segon, que encara no arriba als dos anys, és a la plaça Reial i ocupa l'espai d'El Taxidermista, on tantes vegades havíem menjat el menú de migdia. Des que el va obrir, en Víctor ha comprovat com la plaça més guiri de Barcelona "ha millorat increïblement".\nNosaltres pensem que els seus arrossos, veritables herois d'un camp de batalla minat de paelles de color groc fluorescent, hi han contribuït decisivament. A la carta, n'hi té quatre, però són els caldosos de llamàntol i d'escamarlans els que triomfen. La recepta és d'una de les cuineres més respectades per l'amo de la casa: Mònica Mata. És la seva dona.\nEl xef del local, diligent, els cuina amb encert, igual que els altres hits d'una carta de grans clàssics del mar que ha calgut traduir també al rus. Demaneu-hi el pop a la gallega i una esplèndida tonyina a la planxa amb salsa de soja (en Víctor sabria defensar-la amb convenciment davant dels tribunals gastronòmics més desafectes). De la relació qualitat-preu, en fan bandera: els 30 euros de preu mitjà, en aquest sentit, els avalen. I quan fa bon temps, la seva terrassa és molt important: menjar amb aquesta relació qualitat-preu, fitant des d'una perspectiva única la plaça Reial, no es paga.\nSi és així com sopen els calellencs pobres, mireu, que m'hi convidin cada dia.\nRestaurants Mediterrània Les Corts\nOstres de tots els tipus, garotes i altres fruits del mar, una marisqueria al centre comercial l’Illa per menjar in situ. Obre a la nit, o sigui que quan tota la planta és a les fosques, el seu és l'únic local obert. Us ha d'obrir el pas el guarda del passadís soterrani del carrer Constança, molt divertit. Com menjar en un restaurant clandestí, vaja\nRestaurants Marisc El Gòtic\nDesprés de la bona acceptació del primer local a l'Eixample, han posat casa on hi havia el Taxidermista. Encara que ja aquí ja no triem el peix per pes i pissarra–hi ha carta–, segueixen disposant de peix i marisc fresc a bon preu, i el podem veure exposat a la peixateria. I amb el plus de disposar d'una terrassa excel·lent sense suplement. –R.M\nMés marisc assequible\nQuan portem algú a qui hem promès el millor marisc de la ciutat a Casa Castro, allunyada i perduda al mig d’una sèrie de blocs pròxims a Valldaura, els convidats creuen que els estem fent una broma o parant una trampa. Afortunadament, la majoria de les vegades que hi he anat sempre apareix Silvestre Castro, amb la seva bonhomia i enormes dots d’amfitrió i ens ubica mentre ens va suggerint que “avui tenim unes cranques fabuloses”. Posseïdor del guardó Percebe d’Or, Silvestre presideix l’Enxebre Xuntanza do Percebe, dedicada a la promoció de la gastronomia, la cultura i el turisme de Galícia a Catalunya, apropant costums i dibuixant les excel·lències dels seus singulars pobles i paisatges. Anualment organitza la Gran Nit de Galícia a Barcelona, amb un sopar per a més de dues mil persones.Una de les millors marisqueries de la ciutatEl comú dels mortals sosté que Casa Castro és cara i té raó, però París bé val una missa, i si el que es vol és gaudir de marisc tot just arribat de Galícia o d’altres superbes ofertes, cal estirar la targeta. Avisat per endavant, el lector ja tindrà ocasió de verificar i experimentar per si sol aquesta magnífica oferta. Està considerada una de les millors marisqueries de la ciutat, amb un tracte càlid i informal. No hi ha carta, o, si n’hi ha, mai no l’he vista circular. Hi ha suggeriments i consells, que són els millors si provenen d’en Silvestre. Per començar, les gambes a la planxa són sublims, i també els percebes, el rèmol a la gallega i el llam\nSi passeu pel mercat de Les Corts, aquest és el lloc per menjar: una parada especialitzada en marisc –són propietaris de parades de peix– on poder menjar incomparables peixos a la planxa, gambes i escamarlans. Els seus calamars a la romana també són superlatius, dels millors de la ciutat. –M.A\nRestaurants Marisc Sant Pere, Santa Caterina i la Ribera\nQuin goig que en temps de crisi i planys hi hagi esperit jove i emprenedor per fer una cosa petita de mida i immensa de resultats. Ens referim a un sorprenent lloc petit d'esmorzars de forquilla, menús de migdia i òptims plats de la cuina de sempre. L'Oriol a la sala i en Jordi a la cuina fan el miracle diari de l'oferta culinària a preu ajustat. Gamba de la Costa fa poc temps que és obert i ja corre de boca-orella. Durant un temps aquest local –que sempre ha estat casa de menjars, tot i que amb poc encert en el passat– va estar tancat fins que aquest jove equip es va posar a treballar. A partir d'una molt bona matèria primera –atenció a les gambes i als calamars–, aquesta antiga casa de menjars renovada amb bon gust atrau i convenç per la senzillesa i honradesa de la seva oferta. Tot just hi caben una quinzena de comensals en un saló al qual treuen bon rendiment sense aclaparar el client, amb una barra sempre molt activa. A la cuina a la vista es poden veure reposar uns fantàstics verats, els lloms dels quals els prepara en Jordi amb tomàquet concassé i cebollí. La cocció del verat és òptima i molt equilibrada la condimentació del tomàquet, gustós. El dia de la nostra primera visita, en el menú del migdia de 13 € hi havia uns tagliolini amb salsa de gambes i unes mandonguilles amb bolets i patates panadera. En una altra ocasió ens van sorprendre els musclos al vapor, els xampinyons saltats i les carxofes preparades com xips. Però el més gratificant van ser les gambes, que no


Dies de fúria. Dies de glòria!: Quatre claus polítiques a les portes de les eleccions del 25-N\nQuatre claus polítiques a les portes de les eleccions del 25-N\nPlenament immersos en un moment històric, la convocatòria d'eleccions al Parlament de Catalunya el 25 de novembre pot ser una nova i transcendent fita en el camí cap a l'estat propi.\nL'escenari polític de partida és d'un cert esclat i fortalesa de les posicions sobiranistes, de les que aposten per l'autodeterminació i per l'estat propi. Aquestes dues idees, absolutament transcendentals i que configuren el nou escenari i centralitat política al nostre país, són compartides, d'una manera o una altra, per CiU, ERC, ICV-EUA, SI i CUP.\nI fins i tot des de tots els matisos que vulguem, el PSC-PSOE no s'atreveix a negar el Dret a decidir. A l'altra banda, només PP i Ciutadans neguen el dret a decidir i l'estat propi. Tot i que també compten amb el PSC per a oposar-se a l'estat propi.\nLa campanya electoral que començarem en un un parell o tres de setmanes i quin sigui el resultat de les eleccions té vàries claus polítiques i estratègiques sobre les que és interessant reflexionar-hi.\n1. La primera en importància és la necessitat que tenim que en el nostre Parlament es configuri una majoria sobiranista clara, rotunda.\nEntenc per majoria sobiranista el bloc dels partits que defensen l'autodeterminació i l'estat propi. Aquest seria el mínim comú, a partir del qual s'estableixen propostes diferents, legítimament diferents. I fins i tot estratègies i tempos diferents. Entenc que d'una manera o una altra en aquest bloc hi són els partits abans referenciats, tot i que tinc alguns dubtes en relació al paper que podrien arribar a jugar les CUP, cada cop més clarament orientades a la seva revolució social més que a la construcció d'un estat propi. Dit d'una altra manera, sembla que les CUP no els interessa un estat propi en els paràmetres que vol la immensa majoria d'aquest poble, és a dir, amb un règim democràtic i inserit en un marc internacional que formen els estats de l'Europa Occidental.\nEn aquest bloc no tothom té la mateixa força. Així, tenim que hi ha un partit amb una clara hegemonia present i que les enquestes projecten encara més sòlida, que és CiU. Fins al punt de situar-se als voltants de la majoria absoluta.\nDesprés tenim l'espai que podran ocupar ERC, com a pal de paller de l'independentisme explícit, que tot indica que recuperarà molt vot, i que queda a l'expectativa del que li permetrà aquesta recuperació, que s'ha mogut des dels 13 als 18 escons. És més que evident, tal i com estan les coses, que si ERC aconsegueix recuperar la confiança del vot independentista que va tenir, ERC pot arribar fins i tot, i segons com vagin els resultats de la resta, a situar-se com a segona força del Parlament. És difícil, però no és ni impossible ni improbable. Fins a quin punt aconseguirà ERC esdevenir amb claredat el vot útil de referència de l'independentisme explícit? Vet aquí el gran interrogant i repte. Però veig amb gran il·lusió i esperança que ERC ho aconsegueixi, sigui la segona força política al Parlament.\nICV-EUA és la tercera gran pota del bloc sobiranista. Amb un posicionament i un vot diferenciat de les altres dos, atès que no arrenca de la tradició del nacionalisme català, d'aquest tronc comú que d'una manera o altra comparteixen CiU i ERC. Però el seu concurs és vital per al país. ICV-EUA es mou en unes expectatives electorals de consolidar la seva força actual o de créixer una miqueta, 1-2 diputats com a molt.\nSI i les CUP arriben a aquestes eleccions jugant-se d'alguna manera el ser o no ser. Això és així, sobretot, en el cas dels solidaris. A hores d'ara és molt i molt difícil que cap de les dues forces aconsegueixi entrar al Parlament. Molt i molt difícil. I més encara en un escenari en el que presumiblement la participació creixerà.\nTot i que les últimes enquestes havien donat alguna opció de revalidar diputats a SI, la veritat és que una anàlisi fina de les enquestes situa aquest objectiu en pràcticament impossible. I la cosa encara se'ls hi ha complicat més amb la irrupció de les CUP. Tots els que ens movem en ambients independentistes sabem que les darreres eleccions van tenir un significatiu vot de gent de les CUP. Més enllà d'això la marxa d'en Laporta, la baixa fidelització de votants i, sobretot, els dubtes sobre realment quina és la seva oferta diferenciada, els situen en un context francament complicat. El meu pronòstic és que les seves possibilitats d'obtenir representació estan per sota de l'1%. I en aquest menys d'u per cent de fet també hi ha el seu propi futur, atès que no crec que ningú pensi que SI sobrevisqui la nit electoral si no obté representació.\nFinalment, les CUP són una incògnita. El meu parer i anàlisi és que tampoc entraran al Parlament. Podrien tenir alguna opció a Girona, aquesta no la descarto. Però a BCN ho veig francament difícil. El que passa és que no tenim tantes dades d'enquestes, només la informació que ens proporciona “l'altres” i la informació del seu vot municipal. Hi ha un cert interrogant en relació a la capacitat de mobilització de vot “antisistema” que puguin tenir. Però és que tampoc no sabem quin és aquest vot. Sabem que són molt sorollosos i molt mobilitzats. I que sempre que han intentat alguna cosa no han passat del testimonialisme. Però ja no tenim res més.\nEn tot cas, que les CUP es presentin està molt bé. Totes les persones que creiem en la democràcia i en la llibertat, ens alegrem que fins i tot moviments que qüestionen la democràcia i les llibertats individuals participin d'aquests processos i sotmetin al parer general de la ciutadania el suport que tenen.\nJo estic especialment content perquè crec que les CUP han pogut viure durant molt de temps de fer “trampa” discursiva. En la mesura que no se sotmetien a l'escrutini definitiu que són unes eleccions, es permetien invocar un “nosaltres”, una primera persona del plural que deslegitimava tot. I això, a partir d'ara, s'ha acabat. Veurem quins suports tenen. I, siguin els que siguin, ja no podran fer servir mai més aquest “nosaltres” que restava legitimitat a tots els altres. No, això s'ha acabat. Ara entren directament en el joc de legitimitats que deriven directament dels suports obtinguts en unes eleccions lliures. Per tant, a partir d'ara, el seu “nosaltres” farà referència única i exclusivament als vots obtinguts. I, el que és més important, hauran de respectar els altres “nosaltres”, els que es configurin amb més suport que el seu. I això és un pas important per al país. S'ha acabat apropiar-se d'un nosaltres a base de no sotmetre'l al veredicte de les urnes.\nTot plegat, el que serà realment rellevant per al país, serà la força que totes aquestes opcions acumulin, tant en representació parlamentària com en vot.\nSovint hem sentit per part d'un molt minoritari però sorollós independentisme exprés que la meitat més un ja dona la majoria. Això no és així. I vet aquí el nostre repte. No en tenim prou amb la meitat més un. Tenint en compte la dependència del suport internacional que té l'èxit de la nostra iniciativa (referèndum d'autodeterminació i estat propi) és del tot fonamental que configurem sempre majories molt àmplies.\nTal i com jo ho veig crec que seria importantíssim que aquest bloc se situés entre els 90 i els 100 diputats, és a dir, que assolim un mínim de representació de les 2/3 parts del Parlament. Això conferiria una inqüestionable legitimitat constituent per a la consulta i la proclamació de l'estat propi. 90 diputats ens situa en els 2/3 i 100 diputats en pràcticament el 75% de la cambra. És això el que necessitem i pel que hem de treballar! Vital per al país, vital per a la consulta, vital per a l'estat propi!\nUn dels elements que podria afectar negativament aquesta majoria és que tant SI com CUP tinguin un significatiu nombre de vots però insuficient per a entrar al Parlament. No és inversemblant pensar que entre totes dues forces puguin assolir fins a 100.000 vots, i no tinguin representació. Que aquests sufragis no tinguin traducció parlamentària afeblirà la majoria. Però bé, són les regles, i és bo que també com a poble passem per aquest procés de maduració. Ni que no hi hagi més oportunitats d'aplicar el que hem après.\n2. Un segon debat molt interessant en aquest escenari és si és convenient o no que CiU obtingui majoria absoluta.\nJo ho tinc claríssim: per al procés també és vital que CiU obtingui majoria absoluta. No en tinc cap dubte. Només tinc seguretats. Necessitem un suport brutal, inqüestionable, al president Mas i a CiU després de l'aposta explícita que han fet per exercir el dret a l'autodeterminació i construir l'estat propi. I aquest suport, tal i com estan les coses, només pot manifestar-se d'una manera: atorgant la majoria absoluta. Tot el que no sigui això serà llegit arreu com una mostra de feblesa, com un escenari d'inestabilitat afegida a la dificultat de tot el procés, etc.\nSi una cosa necessita el procés és que pugui ser dirigit amb mà ferma, sense incerteses, sense inestabilitats. I això només ens ho pot donar la majoria absoluta del president Mas i de CiU. No és cap caprici: és el mateix que va demanar n'Àlex Saldmond per a iniciar el procés a Escòcia.\nHi ha dos grans reptes polítics i nacionals: per una banda configurar una majoria parlamentària el màxim d'àmplia possible, i per a aquesta dimensió és clau la participació del màxim nombre de forces polítiques del Parlament, amb les que des del primer moment caldrà treballar com una unitat, com un bloc. Però després ens trobem amb la necessitat d'un President i un governs forts, capaços de dirigir el procés sense incerteses ni febleses, i capaços d'assumir amb la determinació que només pot atorgar la majoria absoluta la gestió del dia a dia, d'un dia a dia que serà d'una enorme complexitat, dificultat. I per a aquesta segona qüestió crec que ni ERC ni ICV-EUA estan suficientment preparats.\nSí, jo aposto clarament per la majoria absoluta. Per a mi no té cap mena de valor aquest joc de declaracions polítiques que només persegueixen sembrar incertesa sobre el procés, escampant tan injustament dubtes sobre CiU. No fotem! Ara no és el moment d'això, companys.\n3. Un tercer debat és, de fet, una solemne tonteria, i és el de l'abast de l'objectiu de l'estat propi i l'ús o no ús del terme independència.\nHòstia, seria molt important no fer el ridícul en aquest tema. Seria molt important que tots plegats no ens fiquéssim en una absurda discussió buscant tres peus al gat.\nVagi per endavant que no acabo d'entendre tampoc el capteniment de CiU per no fer servir el mot independència. Crec que ells mateixos, que estan en la millor de les situacions per a donar-li un contingut sòlid, amb aquest obsessió per no fer-lo servir també contribueixen a alimentar aquesta absurditat.\nDit això, ara la resta no fem el xorra. CiU no vol fer servir el terme independència, però fa servir el resultat del procés, en l'única acepció possible que té la independència en el nostre entorn polític de l'Europa Occidental: el resultat del que sempre n'hem dit la independència és l'estat propi.\nLes paraules defineixen conceptes, però no som presoners de les seves definicions. Per més que sempre hàgim fet servir la “independència”, per parlar del procés que ens menaria a construir un estat propi, el cert és que la independència com a tal ja no existeix, no té cap sentit. No hi ha, per tant, un valor absolut d'independència, sinó un valor de resultat comprensible en termes polítics en el nostre entorn, i aquest és l'estat propi. Un estat propi amb interdependències molt clares, atès que estem en un context en el que tots els estats han fet cessions de sobirania cap a instàncies supranacionals. I això és cada cop més evident i més fort.\nParlem d'independència per a dir que sortim d'Espanya i fem la nostra via, a través d'un estat propi, que volem, majoritàriament, integrat en les institucions internacionals de les que actualment ja en som membres, tant de dret com per vocació: la Unió Europea, l'euro, etc.\nÉs absolutament ridícul i patètic el debat. Estem d'acord que el resultat del procés és un estat propi (propi, propi, propi), amb les mateixes competències pròpies que la resta d'estats del nostre entorn i amb les mateixes cessions de sobirania i de competències a instàncies supraestatals que la resta d'estats del nostre entorn. Doncs ja està!!!!\nQue CiU pensi que “independència” està molt associat a una certa tradició i pràctica política que no és la seva i que, en aquests moments, prefereixin parlar del resultat del procés més que dels posicionaments polítics que de manera inequívoca han defensat fins ara aquest resultat a mi me la porta fluixa. No hi tinc cap problema. I fins i tot no acabant d'entendre aquest capteniment en no fer servir el mot, sí que entenc que en aquesta fase crucial en la que estem és més important adreçar-se als no convençuts que als convençuts. Per tant entenc que, segurament després d'analitzar moltes coses, des de CiU creuen que els no convençuts, els que dubten, els que tenen incerteses... s'aproximen més fàcilment al Sí a l'estat propi sense parlar d'independència, sinó d'estat propi. Doncs perfectíssim! Endavant amb l'estat propi. Prou collonades, per favor!\n4. El quart element rellevant que volia assenyalar d'aquest procés en el que estem és justament aquest, el de la importància del discurs en funció dels destinataris.\nCrec que tots els partits que formen part d'aquest bloc per l'autodeterminació i l'estat propi s'equivocarien si, al costat d'aquests dos objectius que comparteixen, no compartissin també una altra cosa: la necessitat de modular el discurs per a adreçar-nos més als no covençuts que als convençuts.\nSenyors, aquest és un aspecte nuclear de la campanya i el procés. Som majoria, sí, però necessitem ser una gran majoria i, sobretot, necessitem fer les coses tan bé que encara siguem capaços d'atreure cap a les nostres posicions a gent que ara no hi és.\nTenim uns grans col·laboradors, que són els espanyols. Ho estan fent tan malament, són tan bèsties, tan energumènics, que tot el que diuen en contra del nostre procés l'únic que fa és fer-nos créixer.\nPerò malgrat això, per a mi serà molt important que tots els partits pensin el seu discurs no per als ja convençuts, no per als propis, sinó per als no convençuts. Que tothom faci un gran esforç de pedagogia, de ser atractius, d'explicar les coses, de no generar hostilitat, etc.\nEntenc que els grans tenen més responsabilitat en tot això. De fet ja fa dies que el president Mas fa un discurs que tinc claríssim està més pensat per als no convençuts, per als que dubten, per als que s'han instal·lat en la incertesa, que per als que ho tenen clar. Aquests ja ho tenen, aquests no es quedaran a casa, etc.\nL'Oriol Junqueras també està fent una feina impagable, absolutament transcendent, en relació a aquesta dimensió del discurs, és a dir, d'interpelar i buscar la complicitat dels no convençuts.\nEntenc que des d'opcions més minoritàries, com poden ser SI i les CUP això és més complicat, atès que justament les seves opcions se situen en els elements que estan més a l'extrem de la nostra majoria, els més desconectats de la gran majoria social... Però fora molt important, és patriòticament exigible, que no aprofitin que els grans fan aquest esforç pedagògic per a fer demagògia contra ells. Trobaria molt deslleial que convertissin els discursos que busquen integrar no convençuts en discursos sota sospita.\nÉs a dir, uns tenen més responsabilitat que altres en aquest esforç de discurs pedagògic adreçat als no convençuts, als que dubten. Però tothom té el deure patriòtic de no aprofitar-se mesquinament d'aquesta situació per a fer veure el que no és. Queda clar, oi?\nPS: de tot plegat, la llàstima és que no poguem votar dues vegades, he he he. Per a mi, i de manera clara, hi ha dues opcions que em mereixen tot el crèdit i que m'agradaria poder-les votar totes dues. S'ho mereixen.\nPublicat per Dies de fúria a 10/19/2012\ntinc els meus dubtes respecte el resultat d'ERC, ja que s'ha vist que el seu creixement del 2.003 va ser pràcticament degut als antics votants de CiU que van desertar pels seus pactes amb el PP. Ara, aquestos votants, que van tornar a CiU fa dos anys, s'hi queden, doncs amb només una petita part dels que desertaran del P$C, crec que ERC no en tindrà prou per assolir els 20 diputats que hauria de tenir, més si SI i les CUP es presenten. Personalment, penso que les CUP faran més nosa que servei\nEl punt 4 per a mi és la clau i no he llegit a ningú més que ho expliqui així de clar. La clau de tot el procés és convèncer als dubtosos: als que tenen un sentiment espanyol però viuen a Catalunya i sortirien guanyant amb la independència. Als catalans pusil·lànims del "vols dir?" o "no ens emboliquem".\nPer a fer això hi ha actituds molt negatives: l'insult per exemple. Hem de desterrar expressions com ara "Ecspanya" o "ecspanyols". També hem d'evitar la prepotència, donar la sensació de que això està guanyat. Per exemple, la gent que fa servir l'expressió "estan cagats". Una altra cosa que hem d'evitar és parlar de lo malament que quedarà Espanya quan siguem independents. Què vol dir que no serà viable? No fotem! Serà un país amb 40 milions de persones i amb molta gent intel·ligent i treballadora. Aquestes actituds: insult, prepotència, anticipació de desgràcies per Espanya, són les que allunyen als indecisos. A més, són totalment oposades al nostre tarannà. Comportem-nos com a catalans, amb fermesa, amb intel·ligència, amb modèstia.


Els rectangles d'or by Lluís Mora - issuu\nELS RECTANGLES D'OR ACTIVITAT 1 Els antics grecs consideraven el rectangle d'or com la construcció més bella de totes les figures geomètriques que es podien construir. El rectangle d'or és aquell rectangle on un costat és 1,618 vegades l'altre. Aquest nombre rep el nombre de raó àuria, divina proporció. Pots trobar més informació sobre la proporció àuria en la wikipèdia o en el següent vídeo de youtube, o en el següent vídeo del program Dígits. Contesta les següents preguntes: a) On apareix el número d'or?\nb) Quina és la sèrie de Fibonacci?\nc) Quina figura apareix quan construïm la successió de Fibonacci amb quadrats?\nd) En quins objectes de la natura apareix el nombre d'or.\nAnem a veure com podem obtenir el nombre d'or a partir dels següents rectangles:\n1.- Mesura l'amplada i l'alçada dels següents rectangles i anota-les. Després divideix l'alçada entre l'amplada i anota els resultats en la següent taula.\nRectangle 1 Rectangle 2 Rectangle 3 Rectangle 4\n2.- Afegeix a la llista tres rectangles més que segueixen la mateixa relació que els altes quatre rectangles i, sense dibuixar-los ni fer la mesura digues quina amplada haurien de tenir, quina alçada i calcula la proporció de les dues mesures. Explica com ho has fet.\n3.- Si dibuixéssim més triangles, quin seria el que la proporció mesures exactament 1,618? Explica el procediment que has seguit per trobar el rectangle en qüestió.\n4.- Dibuix d'espirals amb l'ajut de la successió de Fibonacci Material: Un full de paper DIN A3, llapis, regla i compàs. Dibuixarem primer de tot, un quadrat de costat 1 cm en el centre del paper. Afegirem a aquest quadrat un altre quadrat idèntic a ell. D'aquesta manera haurem dibuixat un rectangle de dimensions 2x1. A continuació construïm un quadrat sobre el costat més gran d'aquest rectangle, serà per tant, un quadrat 2x2. Repetim aquest procediment fins que el paper ho permeti. Ara només hem de dibuixar un arc dins els quadrats per obtenir una bona aproximació de l'espiral equiangular, tal com mostra la següent figura. Continua la figura tot el que puguis l'espiral de Fibonacci\nANEM A COMPRAR ACTIVITAT 2 En Joan i l'Anna han trencat la guardiola després de molt de temps de guardar-hi monedes d'1€ i de 2€. * Escolta Anna -li va dir en Joan- si només tenim monedes d'1 i 2€, de quantes maneres diferents podem fer-ho per pagar una quantitat determinada? * Jo crec que podem trobar-ho. Per exemple, per pagar un objecte que valgui un euro només hi ha una manera, amb una moneda d'1€. Però si l'objecte val dos euros, podem fer-ho de mes maneres- va dir l'Anna. * En aquell moment el Joan va agafar un paper i un llapis, va dibuixar una taula com la següent i es van posar a calcular. Completa la taula que van omplir en Joan i l'Anna. Pensa que l'ordre és important. Valor de Maneres diferents de pagar Nº total de l'objecte maneres 1€\n3€ 4€ 5€ 6€ Explica el procediment que van seguir l'Anna i el Joan per completar la taula.\nPer cert, - va dir l'Anna- i per pagar un objecte que valgui 0€, de quantes maneres podem fer-ho?\nACTIVITAT 3 LA RECEPTA DE CUINA Avui en Robert s'ha quedat sol a casa. Els seus pares han anat a passar el dia a Girona. Sembla ser que volien veure el Museu del Cinema. Ell els ha dit que no es preocupessin que ja es faria un plat de pasta. Però fart de menjar pasta amb tomàquet ha decidit consultar a Internet alguna recepte interessant per poder fer. A la web www.les mevesreceptes.com ha trobat una recepta per fer Spaghetti amb tonyina, porro i tomàquets que li ha fet patxoca. La recepta és la següent: Ingredients:\nQuantitats per 4 persones:\nPelar els tomàquets i treure-li les llavors. Tallar els porros a rodanxes, la ceba petita i l'all triturat i fer-ho a la paella fins que estigui més o menys "pochat". Unir-hi llavors els tomàquets, la tonyina i les alcaparres tallades petites i sofregir-ho tot junt per un parell de minuts. S'ha de salpebrar tot a gust del consumidor.\n350gr d'Spaghetti 250gr de tonyina 100gr de tomàquets cherry 2 porros mitjans 30 d'alcaparres 1/2 ceba 1 gra d'all sal, pebre, oli\nA part, s'han d'haver bullit els spaghetti amb aigua abundant i salada i, una vegada colats, afegir-los a la paella amb la salsa i barrejar-ho tot junt. Es pot servir amb un rajolí d'oli d'oliva per damunt en cas que la salsa quedés massa densa.\n1) Ara en Robert es pregunta, Aquesta recepte és per 4 persones, quines quantitats haurè de fer servir per fer-me el dinar? Explica el procediment que segueixes per esbrinar les quantitats de cada producte.\n2) Mentre està bullint els espaguetis, aprofita per llegir-ne les dades d'informació nutricional:\nANÀLISI MITJANA PER 100g\nMITJANA DE CONTINGUT EN VITAINES I MINERALS EN 100g\na) Quina quantitat de proteïnes, hidrats de carboni, greixos i fibra hi haurà en els espaguetis que es prepararà el Robert? I quin percentatge?\nb) Quantes Kcal tindrà el plat que ha preparat? Només tenint en compte els espaguetis.\nc) Quin percentatge de vitamines hi ha en els espaguetis del plat?\nd) Tan bé li va quedar que va decidit convidar als seus 11 companys de classe. De manera que ara haurà de prepara spaghetis per a 12 persones. Respon les preguntes anteriors per aquesta nova situació.\nACTIVITAT 3: PROPORCIONALITAT, REGLES DE TRES I PERCENTATGES Propietats de les proporcions\nLa recepta de flam d'ou Per a 4 persones fa falta mig litre de llet, 3 ous i 6 cullerades d'azucar. I si volem la recepta per a 12 persones? 4 persones\n0,5 l de llet 3 ous 6 cullerades de sucre\nIndica quina és la proporció entre la quantitat d'ingredients necessaris per 4 i 12 persones. I si volguéssim flam per a 24 persones?\nPrimera propietat Per 3 ous quants litres de llet fan falta? I si tinguéssim 6 ous? I per 9 ous? Completa la taula següent, explica el procediment que segueixes per completar-la. ous\nAra anem a formular la primera propietat de la proporcionalitat. Per fer-ho intentarem esbrinar quanta llet fa falta per el flam si tenim 12 ous a partir de les dades que hem trobat en l'activitat anterior, i només podem sumar. Quanta llet fa falta per fer flam si tenim 12 ous? Explica la manera com ho has esbrinat.\nSegona propietat Si amb tres ous ens fan falta 6 cullerades de sucre. Quantes cullerades ens faran falta per fer un flam amb 18 ous? Explica la manera com has fet el càlcul.\nEnuncia les dues propietats de la proporcionalitat Primera propietat\nAnem a resumir les anteriors propietats en una regla de càcul: la regla de tres i el percentatge Regla de tres La regla de tres és un procediment matemàtic que ens permet resoldre activitats on aparegui la proporcionalitat que hem vist en l'apartat de les propietats. Fixem-nos en el problema dels ous i les cullerades de sucre, si amb 3 ous ens feien falta 18 cullarades de sucre, quantes cullerades de sucre ens faran falta per fer un flam de 18 ous? 3 ous 6 cullerades 18 ous nº cullerades Multipliquem en creu i això ens permetrà trobar el nº de cullerades 3 ous x nº cullerades = 18 ous x 6 cullerades  3 x nº cullerades = 108  nº cullerades = 108/3 = 36\nPercentatges Una proporció, tal com hem vist en els apartats anteriors parteix d'una relació inicial entres dues variables, 3 ous i 6 cullerades de sucre, 3 ous i 0,5 litres de llet. Quan aquesta relació inicial s'estableix com en els exemples següents, parlarem d'utilitzar els percentatges per resoldre les proporcions. a) 3 ous de cada 100 en surten defectuosos b) 3 ous per cada 100g de farina c) 3 ous per cada 100g de mel Una de les variables apareix expressada amb el valor 100. En aquesta situació les activitats es poden resoldre utilitzant les regles de tres, les proporcions i els percentatges. Exemple: Hem observat que de tots els flams que fem seguint l'anterior recepta, el 10% ens surten defectuosos. Si en volem fer 250 flams, per tal de convidar a tots els estudiants i professors de l'IES, Quants es preveu que ens sortiran defectuosos? Quants n'hauríem de fer per garantir que hi ha flams per tothom? Si 10 de cada 100 són defectuosos, n'hi haurà 250 x 10% = 25 de defectuosos. La proporció és: 10  100 Nº defectuosos = 250 x 10 =25 nº defectuosos  250 100 a) Quants ous ens faran falta per fer flams per a 250 persones? b) Quants g de farina en faran falta? c) Quants g de mel en faran falta?\nACTIVITAT4 TEOREMA DE TALES Qui era Tales? Consulta a la wikipèdia informació sobre Tales. Experiència: Una aproximació al Teorema de Tales L'ombra d'una persona en un moment determinar del dia té la mateixa longitud que la seva alçada. Contesta: a) Com podràs determinar l'alçada d'un gratacels en aquell mateix moment del dia?\nb) Quina creus que serà la millor hora del dia per tal de poder mesurar més fàcilment l'alçada de l'edifici?\nc) Passejant pel carrer hem vist un senyal de trànsit de 2,5m d'alçada que, en aquell moment, tenia una ombra de 1,5m. Quina creus que serà la longitud de l'ombra de la torre Agbar de Barcelona que té una altura de 145m?\nd) I la teva ombra, quina longitud tindrà?\nFes una llista dels elements en comú en les anteriors situacions. Explica raonadament el motiu de la teva elecció.\nExplica el significat del següent dibuix\nEn les activitats anteriors has estat aplicant l'anomenat Teorema de Tales. A partir dels resultats obtinguts intenta explica quina creus que és la definició del Teorema de Tales.\nActivitats d'aplicació 1. A un incendi hi acudeixen els bombers amb una escala de 32m de llargada que està formada per 80 graons. Fins a quina alçada podran arribar els bombers amb aquesta escala amb la seguretat suficient per poder pujar i baixar sense problemes?\n2. En una excursió que vam fer a l'IES ens vam trobar amb un llac. La situació que vam trobar era la mostrada pel següent dibuix.\nExplica com ens ho podem fer per mesurar l'amplada del llac.\nACTIVITAT 5 PROPORCIONS EN LA VIDA QUOTIDIANA 1.- El bàsquet és un esport molt popular. Veien els partits per TV o llegint les cròniques als diaris, podem veure que parlant dels percentatges d'encert, de les pilotes perdudes, tirs de tres etc. En el web de la lliba ACB, http://www.acb.com/, pots trobar informació referida a la lliga ACB en tots els seus aspectes. Consulta aquest WEB i fes una proposta justificada sobre quin creus que es el jugador més complet de la lliga ACB. Et pot ser útil consultar l'apartat referit a líders estadístics.\nContesta les següents preguntes: a) Què és preferible per un entrenador un jugador que encistella 7 tirs lliures de cada 10 o un altre que en fa 3 de cada 4.\nb) Ordena els següents anotadors en ordre decreixent. Justifica la teva resposta. 15 cistelles de 25 intents, 7 cistelles de 12 intents, 28 cistelles de 42 intents\nL'IVA. Qualsevol producte o transacció econòmica que es produeixi porta afegit una impost que s'anomena IVA (Impost sobre el Valor Afegit). Aquest impost s'utilitza per finançar la comunitat on vius. L'IVA té diferents percentatges en funció dels productes que compris. a) Investiga el diferents percentatges que té aquest impost. Pots començar per la viquipèdia.\nb) Imagina que ets propietari d'un terreny que produeix taronges. Tu vens les taronges a un majorista, que és l'encarregat de vendre a les botigues i aquestes al consumidor final. Tu vens les teves taronges a 30 cèntims el Kg. El consumidor les compra a 1,5€ el Kg. Pots explicar com s'ha arribat a aquest preu a partir dels 30 cèntims inicials. Quins són els guanys que poden tenir el majorista i l'establiment comercial?\nEl món matemàtic de l’antiga Xina: Els quadrats màgics Un quadrat màgic és un conjunt de quadrats amb números organitzat de manera que els números d'una fila qualsevol, els números d'una columna qualsevol i els números de la diagonal sumen el mateix número, número que s'anomena constant màgica. A Xina existeix una certa fascinació davant d'aquestes estructures relacionada amb l'estudi de patrons numèrics i de combinatòria. La primera referència als quadrats màgics data del III mil·leni a.de C. amb el mític emperador Yu. Existeix una llegenda que explica que Yu va rebre dos diagrames. El primer anomenat Hoh Tu (Mapa del riu) mostra una distribució en forma de creu dels números de l'1 al 10. 7 2 8\n1 6 El segon, anomenat Lo su ( Escrit del riu Lo) va ser copiat del llom d'una tortuga que va sortir del riu, i mostra una quadrat màgic 3x3. 4\nEvidentment no estava escrit en el nostre sistema de numeració. Per conèixer la llegenda podeu visitar la següent pàgina web: http://www.amayantli.com.mx/artilosu.htm El que farem per treballar els quadrats màgics és construir-los a partir d'un seguit d'instruccions que us donarem per tal que pogueu omplir la graella corresponent. Treballarem sobre tot quadrats màgics d'ordre 3 i d'ordre 4. Tot i que seria més exacte treballar amb els números de l'1 al 9 en el cas del 3x3 i de l'1 al 16 en el de 4 x4, anirem introduïnt algunes variants. Comencem. ACTIVITAT 1 A\nInstruccions A és el doble del número que hi ha a la primera fila segona columna més dues unitats C és una unitat més gran que B D és 4 unitats més petit que E Si sumes 2 a I obtens C A i H es diferencien en una unitat G és tres vegades I. Recordeu que en els quadrats 3x3 el número màgic és 15.\nACTIVITAT 2 A\nG H I Si a B li sumem 1 i el resultat el multipliquem per 4 obtenim A I és una unitat més gran que B D és 5 unitats més petit que A C és una unitat més gran que E G i H són quadrats perfectes consecutius\nACTIVITAT 3 Ara toca construir quadrats màgics. Comença construint un quadrat màgic 3x3. Pensa, No tens per què començar amb l'1. Pots utilitzar fraccions Pots fer que la constant màgica sigui el nombre que vulguis\nEls rectangles d'or\nCinquena unitat del projecte "Investigar les matemàtiques"


99 paraules: Inici...\nAvui inicio aquest blog. L’objectiu és compartir a la xarxa reflexions sintetitzades en noranta-nou paraules. Ni més ni menys. Per què? Per què em proposo aquest objectiu?\nNo hi ha cap resposta concreta. Ans al contrari, crec que cada nova entrada serà una resposta. Per ventura l’objectiu que he esmentat és allò que determinarà la resposta (o, millor dit, les respostes incorregiblement obertes), com sol passar ben sovint. Així i tot no estableixo cap àmbit delimitat com a marc o objecte de reflexió. Si més no, ara per ara. Finalment, només afegir-ne que tothom podrà comentar les meves reflexions.\nPublicat per J. Morro a dilluns, de març 31, 2014


El CEC lliura l'informe de l'ús dels dispositius mòbils - Terrassa Informa!\nInici » Notícies » Notícies Generals » Ensenyament » El CEC lliura l’informe de l’ús dels dispositius mòbils\n12 Setembre 2019 a 10:00\nAl conseller Bargalló\nRecomanacions CEC dispositius móbils// Foto: Conselleria Educació\nEl Consell Escolar de Catalunya (CEC) ha lliurat l’informe Els dispositius mòbils als centres educatius al conseller d’Educació, Josep Bargalló, després d’aprovar-lo en el Ple que el Consell Escolarva celebrar ahir a la tarda. Aquest informe dóna resposta a l’encàrrec que va fer el titular d’Educació al CEC sobre l’ús educatiu de les tecnologies mòbils en els centres educatius el passat mes d’octubre de 2018.\nEl CEC, com a organisme superior de consulta i participació en matèria educativa de l’ensenyament no universitari de la Generalitat, després de debatre aquesta qüestió per encàrrec del conseller en la Subcomissió de Cultura Digital, destaca l’oportunitat pedagògica que els dispositius mòbils ofereixen per l’aprenentatge de l’alumnat a Catalunya i també la importància de la tasca que nombrosos docents i centres ja duen a terme amb èxit.\nÉs per això, que el CEC conclou en aquest informe que la introducció dels dispositius mòbils pot incidir en la millora de l’ensenyament i dels aprenentatges de les diverses àrees curriculars. En primer lloc, perquè poden augmentar la motivació del grup de l’alumnat i, de l’altra, perquè permeten introduir noves metodologies que enriqueixen els processos d’ensenyament i aprenentatge. A més, diu que l’ús de les tecnologies digitals fomenta el treball cooperatiu i col·laboratiu i, per tant, suposa la incorporació d’una experiència imprescindible per a la futura inserció laboral de l’alumnat.\nEl document també recull, entre d’altres, aquestes recomanacions:\n– Pel que fa a protecció de dades, afirma que és necessari que hi hagi un docent en cada centre escolar que actuï de referent de protecció de dades.\n– És necessari el foment del pensament crític per ajudar l’alumnat a entendre el sentit del món i les noves formes que ha adoptat la comunicació.\n– En relació al paper de la família, afirma que és determinant. Per això, recomana la creació d’espais de diàleg, establint un clima de confiança per poder consensuar unes regles clares i unes normes d’ús.\n– En ciberassetjament, destaca que cal donar a conèixer l’existència de les eines disponibles per lluitar-hi en contra, i també que és important incrementar la conscienciació del conjunt de la comunitat educativa per mitjà de campanyes informatives i de sensibilització.\nEl Consell Escolar, amb l’elaboració d’aquestes recomanacions, té com a propòsit que suposin un anàlisi en profunditat dels elements substancials que configuren la cultura digital i les seves implicacions en el sistema educatiu.\nEncàrrec del conseller\nConcretament, el conseller Josep Bargalló va sol·licitar la elaboració d’un informe sobre les bones pràctiques dels centres en l’ús del mòbil a l’aula per poder disposar d’un marc que ressituï en el context actual l’ús educatiu que es fa de les tecnologies mòbils en els centres educatius de Catalunya. En aquest sentit, un dels objectius del Departament d’Educació per als propers anys és impulsar la recerca i la cultura digital com peces clau i vertebradores de la transformació educativa.\nAquest informe aprovat avui actualitza el primer document en aquest àmbit, Les tecnologies mòbils als centres educatius, que va aprovar el Ple del Consell Escolar de Catalunya el 4 de març de 2015. En aquest informe s’hi van tractar les següents qüestions: les tecnologies digitals a l’educació, la competència digital, els dispositius mòbils i l’aprenentatge. També es van facilitar orientacions per a polítiques de centre.\n#@JosepBargallo #cec #educació #mòbils


Reobren la carretera Felanitx-Portocolom després d'haver estat tallada per obres\n03 març 2021 13:50\nReobren la carretera Felanitx-Portocolom després d’haver estat tallada per obres.\nLa carretera Felanitx-Portocolom torna a estar oberta, ja que els vehicles poden transitar per un pas provisional mentre s'acaba de construir la rotonda.\nEl Departament de Territori i Infraestructures ha informat que ja han acabat les feines d'excavació de la roca de gran duresa i també s'ha finalitzat el pas temporal que s'haurà d'utilitzar mentre segueixen les obres. Aquesta roca d'especial duresa va impossibilitar que es pogués transitar mentre es duia a terme l'excavació i ha fet necessari haver de recórrer a maquinària pesant amb martells hidràulics de fins a trenta tones.\nL'obra es va adjudicar a l'empresa Vies i Obres Públiques (Vopsa), amb un pressupost de 813.322,92 euros. Des del Departament de Territori i Infraestructures han demanat disculpes a totes les persones usuàries de la via que es puguin veure afectades per aquestes obres necessàries per millorar la intersecció.


Política de privacitat - Falgas\nCol·lectiu LGTBIQ +\nEl present Política de Privacitat estableix els termes en què falgas.net Si us plau omple Nom de la Companyia usa i protegeix la informació que és proporcionada pels seus usuaris al moment d’utilitzar el seu lloc web. Aquesta companyia està compromesa amb la seguretat de les dades dels seus usuaris. Quan li demanem omplir els camps d’informació personal amb la qual vostè pugui ser identificat, ho fem assegurant que només es farà servir d’acord amb els termes d’aquest document. No obstant això aquesta política de privacitat pot canviar amb el temps o ser actualitzada pel que li recomanem i emfatitzem revisar contínuament aquesta pàgina per assegurar-se que està d’acord amb aquests canvis.\nfalgas.net està altament compromès per complir amb el compromís de mantenir la seva informació segura. Fem servir els sistemes més avançats i els actualitzem constantment per assegurar-nos que no hi hagi cap accés no autoritzat.\nEl nostre lloc web fa servir galetes per a poder identificar les pàgines que són visitades i la seva freqüència. Aquesta informació és emprada únicament per a anàlisi estadística i després la informació s’elimina de forma permanent. Vostè pot eliminar les galetes en qualsevol moment des del seu ordinador. No obstant això les galetes ajuden a proporcionar un millor servei dels llocs web, estàs no donen accés a informació del seu ordinador ni de vostè, a menys que vostè així ho vulgui i la proporcioni directament, visites a una web. Vostè pot acceptar o negar l’ús de cookies, però la majoria de navegadors accepten galetes automàticament, ja que serveix per tenir un millor servei web. També vostè pot canviar la configuració del seu ordinador per declinar les galetes. Si es declinen és possible que no pugui utilitzar alguns dels nostres serveis.\nfalgas.net Es reserva el dret de canviar els termes de la present Política de Privacitat en qualsevol moment.\nFalgàs © 2019\n+34 972 503 516


Cerca de Editorial Cruïlla - Fundació Llibreria Les Voltes.\nCerca de Editorial : EDITORIAL CRUÏLLA\nA través del karate el Daniel aprèn a defensar-se i a tenir seguretat en ell mateix. ...\nLlibre amb dos contes diferents. Si el poses del dret, llegiràs el conte de la Caputxeta Vermella. I, si el poses del revés, el del Llobató Vermell: la mare envia el Llobató a portar el menjar a l''àvia, que viu en un altre bosc. Però, travessant la ciutat ...


Taller online amb Donia Jourabchi\nExploració urbana: experiència sonora i fisicitat de el so / Pràctica sonora situada / Territorialitat acústica.\nDates: 2, 9, 16 de desembre de 2020\nS'imparteix en anglès.\nCom escoltem un lloc? Què fa diferent aquest lloc? Es pot definir amb so? El so és una potent eina que ens ajuda a experimentar el lloc.\nUn cop localitzat, experimentat, aquest so defineix tan l’espai que estem escoltant, com el moment en què s’està produint. Un cop capturat ens segueix portant a aquest lloc. La nostra manera d’escoltar es defineix per diferents nivells d’atenció. Segons una situació determinada, desenvoluparem diferents maneres d’escolta. Això vol dir que escoltar depèn del context i que comporta la participació activa de la nostra atenció.\nPer aquesta exploració urbana, ens centrem en la mediació entre so, cos i espai com a filtre dinàmic de propietats físiques en qualitats sonores específiques. Els sons que podem escoltar i els sons que fem, així com els aparells d’enregistrament, els micròfons i els altaveus són, en aquest cas, els mitjans per articular els efectes del so a l’espai.\nDurant el taller, els participants definiran la seva pròpia expressió d’especificitat del lloc, a partir d’explorar un lloc abandonat de la seva elecció a Barcelona. Després d’una introducció, amb exemples de pràctiques sonores, els participants faran una sèrie d’experiments in situ, que serviran per a fer una reflexió sobre el context social i la història del lloc, i sobre l'ús i l’estat de l'arquitectura present, com a instrument i condició per a la seva exploració sonora.\nEl resultat de cadascuna de les exploracions es sumarà progressivament a les altres durant el procés del taller, amb la idea de crear consciència sobre com experimentem i entenem llocs particulars de la nostra ciutat que romanen inutilitzats o en silenci. Els materials recollits, les experiències sonores, jugaran amb diferents maneres d’apropiació sonora d’aquests llocs abandonats.\nDonia Jourabchi, Iraniana, nascuda a Brussel·les, exploradora de so, proposa aquest taller com a part del seu projecte Transound en el marc del programa de residències internacionals Sounds of Our Cities. El seu interès principal és el moviment del so, el cos i l'espai. L'artista desenvolupa propostes experimentals cap a una pràctica espacial del so.\n+ info del seu projecte\nEl resultat global es presentarà a l’exposició de Sounds of Our Cities en forma de collage sonor, i com a experiencia col·lectiva que uneix elements contextuals, pensaments i narracions.\n- No es requereixen coneixements tècnics específics, ni antecedents en so. Qualsevol persona interessada en l’exploració i el so urbans és benvinguda.\n- No calen equips específics d’enregistrament de so i reproducció. Es pot utilitzar el mòbil per a la gravació del so i un altaveu petit per a la reproducció\n- Cal participar en totes les sessions en línia i reunions individuals.\n1a setmana de Desembre\n> 02/12/2020 Reunió de grup de 17h a 18:30h dirigida per Donia Jourabchi:\n- Introducció i presentació\n- Instruccions: triar un lloc i pensar en estratègies d'exploració.\n> Reunió individual núm. 1 (~ 1 hora, a coordinar amb l'artista Donia Jourabchi)\n- Sessió individual (o en grup reduït) per a treballar les idees de amb cada participant i donar instruccions per a les gravacions i intervencions in situ.\n> Exploració in situ núm. 1 (~ 1/2 dia, activitat lliure dels participants):\n- Exploracions sonores i a l’interior de l’arquitectura. (Individualment o en grups reduïts)\n2a setmana de Desembre\nRecollir materials: - enregistraments, documentació, imatges, esbossos, històries\n> 09/12/2020 Reunió de grup num. 2 de 17h a 18:30h dirigida per Donia Jourabchi:\n> Reunió individual núm. 2 (~ 1 hora a coordinar amb l'artista Donia Jourabchi):\n> Exploració in situ núm. 2 (~ 1/2 dia, activitat lliure dels participants):\n3a setmana de Desembre\nDebat i revisió de les exploracions\n> 16/12/2020 Reunió de grup num. 3 de 17h a 18:30h dirigida per Donia Jourabchi\nEs farà una selecció de 10 persones per taller. Aquestes persones rebran un vincle cada setmana per a poder atendre tant a les reunions de grup com a les individuals.\nS'utilitzaran també una carpeta en línia per compartir els materials treballats\nDonia Jourabchi / Bio\nTaller organizat per IDENSITAT en el marc del projecte Sounds of Our Cities.


INICIATIVAVERDS considera antidemocràtic la reforma constitucional a esquenes de la ciutadania - IniciativaVerds\nArrel de la web > Informa’t! > Notícies > INICIATIVAVERDS considera antidemocràtic la reforma constitucional a (...)\nINICIATIVAVERDS considera antidemocràtic la reforma constitucional a esquenes de la ciutadania\ndimecres 24 d'agost de 2011\nL’anunci ahir (dimarts) per part del President del Govern, Rodríguez Zapatero, del projecte de reforma de la Constitució espanyola per tal d’imposar un límit al dèficit públic, consensuada prèviament amb el Partit Popular és una doble galtada al poble espanyol.\nPer una banda, es consagra el el principi del dèficit zero com a panacea per a sortir de la crisi, encara que la causa de la crisi i el major factor d’inestabilitat econòmica no sigui l’endeutament dels estats sinó la manca de regularitzacio dels mercats finacers.\nPer una altra banda, l’aprovació en tràmit exclusivament parlamentari i d’urgència d’una reforma d’aquesta naturalesa, que afectarà a l’educació, a la salut i al benestar de tots els espanyols, suposa una minva de la qualitat democràtica d’aquest país, un despreci a la participació ciutadana, reivindicada per amplis sectors de la població especialment a rel del moviment 15-M. No hem d’oblidar que la soberania resideix en el poble, no en les institucions.\nEs tracta, com ha subrratllat el propi Zapatero, d’una mesura per a tranquilitzar els mercats financers. És a dir, que es sacrifiquen els procediments democràtics i el benestar de la gent amb una mesura cojuntural per a donar confiança a uns mercats que han demostrat ser completament irracionals i moguts exclusivament per l’afany de lucre.\nCal recordar a Zapatero que la fragilitat de l’economia espanyola davant la crisi deriva de la seva altísima dependència del sector de la construcció i la seva manca de valor afegit. Allò que hauria de fer el Govern espanyol és garantir la sostenibilitat social i ecològica de l’economia espanyola, així com impulsar el control dels fluxos financers a nivell europeu i mundia i lluitar contra el frau fiscal i la corrupció, mesures que permetríen a l’estat respondre millor a les necessitats de la ciutadania i resistir de forma més eficaç els atacs especulatius.\nFinalment, INICIATIVAVERDS es suma a les demandes populars per a que hi hagi un referèndum sobre aquesta qüestió i els donarà tota la difusió possible (#yoquierovotar).


Institut Dolors Hortal - Estètica activa: 2014\nATURA L’ENVELLIMENT AMB LA CÀPSULA DEL TEMPS!\nNova tecnologia antiedat per recuperar una pell jove i radiant\nEl seu nom és prou evident. La Càpsula del Temps és el tractament antiedat més revolucionari del segle XXI i ja està disponible a Girona ciutat. Els resultats demostrats fins ara avalen aquesta nova tecnologia alemanya que no només permet aturar l’envelliment de la pell, sinó que, a més, aconsegueix viatjar anys enrere i recuperar la joventut del nostre cutis. Una càpsula que ataca amb total efectivitat les arrugues, les imperfeccions i l’acne, així com la pèrdua de fermesa i lluminositat.\nUNA REVOLUCIÓ ANTIEDAT DEL SEGLE XXI\nLa Càpsula del Temps et proposa fer un viatge enrere i recuperar en molt pocs minuts la joventut de la teva pell. No és ciència ficció. És realitat demostrable i comprovada gràcies a la nova tecnologia de la firma alemanya BDR. No exagero si afirmo que aquesta és una de les revolucions del segle XXI en tractaments antiedat que permet en sessions d’entre 20 i 120 minuts eliminar arrugues, imperfeccions i acne i recuperar la lluminositat i la fermesa que el nostre cutis ha anat perdent amb el pas del temps.\nELS TRACTAMENTS ESPECÍFICS DE LA CÀPSULA DEL TEMPS\nSi et preocupa l’aspecte del teu rostre i vols aturar l’envelliment i recuperar la joventut de la teva pell, la Càpsula del Temps de BDR t’ofereix un tractament adequat a les teves necessitats:\n1. Càpsula Calmant: Ideal per a pells envermellides, estressades i propenses a patir al·lèrgies. Sessió de 60 minuts que ofereix una pell visiblement refrescada, més suau i més uniforme amb el sistema immunitari enfortit.\n2. Càpsula Antiacne 1: Tractament especial per a persones amb pell acneica. Sessió de 80 minuts que atura la propagació de les bactèries amb la llum LED combinada amb àcids de fruites suaus i amb productes per normalitzar la secreció sebàcia.\n3. Càpsula Antiacne 2: Un tractament actiu per apells greixoses o amb tendència acneica. Sessió de 45 minuts que proporciona a la pell un aspecte mat i calmat amb els porus refinats, gràcies al’ús de la llum i dels sèrums dermoactius que proporcionen resultats duradors.\n4. Càpsula Antiacne 3: Tractament actiu per pell greixosa. Sessió de 20 minuts ideal per al manteniment de la pell acneica i per a les pells greixoses sense acne.\n5. Càpsula lluminositat: Tractament per a pells apagades amb resultats perfecte en poc temps. Sessió de 45 minuts amb resultats immediats que relaxen la pell.\n6. Càpsula lluminositat ulls: Sessió de 30 minuts per refrescar la mirada. Un tractament ràpid ideal per a persones que necessiten relaxar i descansar els seus ulls amb resultats duradors.\n7. Càpsula per a problemes localitzats: Un tractament per a pells amb disfuncions localitzades com ara cicatrius, acne, arrugues d’expressió i coll. Amb una sessió de 45 minuts es redueixen visiblement les imperfeccions localitzades en qualsevol punt de la teva pell.\n8. Càpsula per imperfeccions facials: Ideal per a pells rugoses. Una sessió d’entre 30 i 45 minuts que millora les petites irregularitats i els punts negres del teu cutis. El resultat és visible ràpidament amb una pell més suau i lluminosa.\n9. Càpsula fermesa: El tractament ideal per fer el primer viatge en el temps. Una sessió de 90 minuts que enforteix la pell i l’estimula, tot aportant energia a les pells cansades, amb poca energia i propenses a tenir arrugues.\n10.Càpsula joventut: Un tractament per a totes aquelles persones que volen rejovenir la seva pell. Durant 120 minuts amb aquesta sessió de la Càpsula del Temps s’experimenta com la pell es torna més suau, uniforme, ferma i suau. Es reactiven totes les funcions de la pell amb un efecte durador que torna a la pell el seu aspecte jove i la seva qualitat.\n11.Càpsula antiestrès: Una sessió de 90 minuts per a persones que pateixes estrès i volen recuperar l’equilibri saludable al seu cutis. Mitjançant un massatge especial s’aconsegueix un relaxament profund de la pell amb uns resultats evidents que rejoveneixen el rostre.\n12. Càpsula hidratació extrema: El tractament òptim per a pells estressades i deshidratades que estan exposades al sol i a esports externs. Una sessió de 60 minuts reconstrueix la pèrdua d’hidratació i permet obtenir una pell molt relaxada i refrescada.\n13. Càpsula antiarrugues localitzades: Ideal per a tot tipus de pell. Una sessió de 45 minuts amb resultats excepcionals de rejoveniment que perduren en el temps i permeten aturar i reduir les arrugues localitzades.\n14. Càpsula joventut homes: Un tractament adequat per enfortir la pell masculina amb efectes ràpids i efectius. Sessions de 45 minuts ideals per a pells d’homes cansades, amb poca energia i propenses a l’aparició d’arrugues.\n15. Càpsula joventut turbo: El tractament per a homes dinàmics i preocupats per la seva imatge. Una sessió de 90 minuts que permet rebre un tractament complet per gaudir d’un cutis net, jove, relaxat i lluminós.\nPer comprovar els revolucionaris efectes positius de la Càpsula del Temps és indispensable que un expert en dermocosmètica faci un diagnòstic previ de la teva pell per aconsellar-te el tractament més adequat que, combinat amb la cosmètica activa, t’oferirà els millors resultats que fins ara hagis trobat. Benvingut a una nova era antiedat!\nPublicat per Institut DH a 0:44 0 comentaris\nCÈL ·LULES MARE AL TEU ROSTRE\nDescobreix els beneficis de la dermoestètica professional\nLes últimes tecnologies mèdiques fan servir cèl·lules mare per a diferents tractaments, en particular en la medicina de trasplantament per tractar leucèmia i en les cremades greus. Ara, aquests beneficis també estan presents en el camp de la dermocosmètica i, gràcies a diverses investigacions científiques, les cèl·lules mare ja formen part dels tractaments anti-edat més innovadors.\nPELL JOVE A QUALSEVOL EDAT\nEn la pell jove l'epidermis es renova completament aproximadament cada 4 setmanes. Aquest procés s’alenteix contínuament a mesura que envellim. El nombre de cèl·lules mare de la pell decreix i la seva vitalitat disminueix. L’exposició excessiva de la pell a la radiació UV i un estil de vida poc saludable (fumar, alcohol) agreugen aquests efectes de forma considerable i fan que la nostra pell esdevingui més prima, seca, menys protegida i amb arrugues més profundes. Com que no es poden desenvolupar noves cèl·lules mare epidèrmiques durant la vida d'una persona és molt important conservar la vitalitat d'aquestes valuoses cèl·lules i la seva capacitat de dividir-se pel major temps possible.\ncèl·lules mare VEGETALS PER LA PELL FACIAL\nLa firma dermocosmètica professional Jeunesse ha presentat una nova línia de cura facial, basada en la revolucionària tecnologia PhytoCellTecTM. Les cèl·lules mare s'obtenen de plantes i són incorporades als productes cosmètics per assegurar la longevitat de les cèl·lules de la pell, donant com a resultat sorprenent un efecte anti-envelliment. La línia es basa en ingredients naturals per a la textura i la conservació, per tant, no conté parabens, propilenglicol, oli mineral, vaselina, etc.\nPELL JOVE I RADIANT A UN PREU JUST\nEl PhytoCellTec™ de Jeuness és ric en factors epigenètics i metabòlits i proporciona així els beneficis dermocosmètics de les cèl·lules mare de la pell aconseguint rejovenir la pell facial, reduint la profunditat de les arrugues i lluitant contra l'envelliment cronològic. Una autèntica revolució que ja ha arribat a Girona sense intermediaris i a un preu just per a totes les butxaques.\nConfiar en la dermocosmètica professional és una garantia de bellesa i salut per a la teva pell. Si realment vols mantenir la teva pell facial jove i radiant, és imprescindible que deixis a les mans d’un professional la prescripció dels cosmètics que més beneficis t’aportaran. I no oblidis que la ciència cada dia ens sorpèn i ens permet lluitar més i millor contra l’envelliment.\nPublicat per Institut DH a 5:16 0 comentaris\nABANS DE PRENDRE EL SOL, QUÈ?\nPrepara la teva pell per la primera exposició solar\nQuan arriba el bon temps i l’estiu també arriben les ganes de tornar a prendre el sol i trencar el blanc nuclear del nostre cos. Per aconseguir un bronzejat radiant i mantenir una pell sana és recomanable seguir unes simple pautes prèvies per preparar la nostra pell abans de trepitjar la platja.\nPER COMENÇAR, UNA HIGIENE MÉS PROFUNDA\nEl sol ens obliga a protegir-nos més la pell i a utilitzar cremes i bases amb factor de protecció solar. En aquesta etapa de l’any és molt important dedicar un temps a la higiene diària de la pell, i així aconseguir millors resultats quan ens apliquem els cosmètics. No oblidis fer un massatge diari al teu rostre quan apliquis et teu netejador i el teu píling per exfoliar la pell amb més profunditat. Fes moviments circulars ascendents, insistint en les principals zones de precaució com ara els porus dilatats.\nEXFOLIAR SENSE DANYAR LA PELL\nL’exfoliació és molt important sempre que es faci bé. Evita l’ús d’exfoliants abrasius que poden fer que la teva pell es torni més fina amb el temps i et causin vermellors i irritació. Una bona exfoliació és molt important perquè la pell estigui homogènia i llisa per assolir el bronzejat perfecte.\nL’hivern pot haver-te deixat la pell seca, escamosa i deshidratada. Et suggereixo que augmentis els nivells d’hidratació de la pell mitjançant l’ús d’una crema hidratant rica en nutrients reparadors amb vitamina E i olis rics en Omega 3. Per cert, no descuidis el teu escot que també és un part sensible que està molt exposada al sol i cal donar-li una atenció especial.\nEls ingredients actius dels protectors solars poden variar, però per norma general es divideixen en dos grans grups depenent de la forma en la que protegeixen la pell del sol: a través d’agents químics o a través de pantalles minerals. El protectors solars químics absorbeixen l’energia de la radiació UV abans que afectin la pell. D’altra banda, els filtres solars físics reflexen o dispersen la radiació UV abans que arribi a la pell. És recomanable evitar els filtres solars químics, especialment si la nostra pell és sensible. Et suggerim que busquis un producte amb protecció d’ampli espectre UVA/UVB no químic (amb pantalles minerals).\nUNA ALIMENTACIÓ DE TEMPORADA\nAcosta’t al mercat i compra fruites i verdures de temporada. Les hortalisses de primavera ofereixen alguns dels nivells més alts de vitamina K, ferro i fitonutrients que mantenen a ratlla les arrugues i les malalties cròniques. A més, ajuden a mantenir la lluminositat de la pell. Ara més que mai, menja espàrrecs, rúcula, faves, enciam, espinacs, i carxofes.\nAra és el moment de tenir en compte totes aquest recomanacions. La pell és un òrgan molt important del nostre cos i cal que en tinguem cura. Si no ho fem els efectes seran visibles a curt, mig i llarg termini. No te’n oblidis de la teva pell i cuida-la ara més que mai. Els expert en cosmètica t’ajudaran a escollir els millors protectors solars en funció de les característiques de la teva pell i de la teva activitat quotidiana.\nPublicat per Institut DH a 11:13 0 comentaris\nCEL·LULITIS? NO, GRÀCIES!!!\nElimina-la amb el tractament adequat a la seva tipologia\nSaps que hi ha diferents tipus de cel·lulitis? Doncs sí, no totes les cel·lulitis són iguals! És per això que, abans d’iniciar un tractament, els centres d’estètica professionals fan un diagnòstic personalitzat per decidir com t’ajudaran a eliminar amb la combinació de tecnologies més adients en funció de la seva tipologia.\nEls tractaments per afrontar la cel·lulitis són molt variats. Depenent del tipus de cel·lulitis pot estar més indicat un tractament concret o la combinació de diverses tecnologies estètiques. El cert és que no existeix un tractament únic i ideal per a cada tipus de cel·lulitis, però també és evident que els tractaments combinats amb un diagnòstic professional et permetran obtenir els resultats més satisfactoris.\nDIFERENTS TIPUS DE CEL·LULITIS\nLa cel·lulitis es pot classificar en 5 tipologies diferenciades:\nCel·lulitis generalitzada: apareix en dones obeses amb uns hàbits alimentaris desequilibrats.\nCel·lulitis localitzada: és dolorosa i està present en determinades zones com l’abdomen, les natges, les cames, els turmells, la part superior i inferior de l’esquena i a la part superior dels braços\nCel·lulitis dura: s’observa en esportistes amb teixits ferms i ben tonificats i és deguda a una mala nutrició i oxigenació de la capa dèrmica que presenta un aspecte sec i aspre.\nCel·lulitis flàccida: apareix en persones sedentàries que han deixat de fer una vida més activa i en persones que han pujat i baixat de pes en poc temps i va associada a un aspecte de la pell de taronja flàccida.\nCel·lulitis edematosa: es fa evident amb un aspecte de pell de taronja i sol afectar la part inferior del cos, sobretot les cames.\nCADA CEL·LULITIS EL SEU TRACTAMENT\nEn funció del diagnòstic inicial i del tipus de cel·lulitis detectada hi ha diferents tecnologies que en combinació resultaran molt efectives en un tractament personalitzat.\nPressoteràpia: reactiva el sistema circulatorim, augmenta la oxigenació del cos, estimula el sistema immunològic i tonifica la musculatura prevenint la formació de nou nòduls cel·lulítics.\nElectrolipòlisi: és una tecnologia que genera impulsos elèctrics que es transmeten a través de la pell fins als musckles que es contreuen i es relaxen rítmiccament.\nTermolipòlisi: és un embolcall osmòtic anticel·lulític amb bandes d'infrarojos localitzades durant 20-30 minuts.\nEl drenatje limfàtic: és un sistema tradicional realitzat per personal entrenat de forma manual.\nVacumteràpia: és una tecnologia que mitjançant el principi de succió estimula la irrigació sanguínia de la dermis i de la hipodermis.\nRadiofreqüència: genera un camp elèctric que produeix calor canviant la freqüència de positiva a negativa. Aquest escalfament millora el drenatge limfàtic, fa que disminueixin els líquids i les toxines retingudes alhora que millora la circulació i el metabolisme del teixit gras subcutani.\nCrioteràpia: tecnologia basada en l'aplicació de fred extrem en zones de greix localitzat per eliminar-lo fent desparèixer la cel·lulitis.\nDetectar a temps la cel·lulitis i tractar-la de la manera més adequada és la única opció d’evitar problemes majors en el futur. I és en aquest diagnòstic on un professional estètic ha de distingir quin és el tipus de cel·lulitis i quin és el tractament més adient. Posa’t en mans de professionals que t’atenguin de manera personalitzada i oblida’t dels tractaments estandarditzats!\nPublicat per Institut DH a 12:28 0 comentaris\nPREPAREU-VOS PEL SÍ!\nHa començat el compte enrere? Si ja teniu preparats tots els detalls de la cerimònia, l’àpat, els vestits, els convidats, la música, les flors... Ara us toca a vosaltres! És hora de posar en marxa un bon pla professional de bellesa nupcial per estar radiants el dia del vostre enllaç.\nSabeu que sereu el centre de totes les mirades, que les càmeres us seguiran i que teniu el paper protagonista d’un dels esdeveniments més importants de la vostra vida. I, per això, és imprescindible que us deixeu assessorar per professionals per estar guapíssims el dia del vostre casament. Si la data s’acosta, és hora de posar en marxa un pla de bellesa nupcial per potenciar la vostra bellesa natural.\nI per aconseguir un cutis radiant sense imperfeccions és important tractar-lo des de la part més externa fins a la més interna. Només així podem donar-li la lluminositat necessària perquè estigui equilibrada i tensa eliminant vermellors, sequedat, granets, porus oberts, excés de greix, acne, arrugues, taques i flaccidesa. És recomanable una higiene facial un temps abans de l’enllaç per iniciar el tractament específic que necessiteu i preparar la pell perquè els cosmètics actuïn en profunditat.\nEn el pla de bellesa nupcial no podem oblidar la manicura i la pedicura que completaran els detalls de la vostra imatge personal en aquest dia tant important. Existeixen moltes tècniques per lluir unes mans i uns peus perfectes, des de les cures més bàsiques fins als dissenys d’ungles originals i personalitzats per a la núvia. Les noves tècniques d’esmalt semipermanent són molt recomanables per lluir una manicura i pedicura perfecte el dia del casament i durant tot el viatge de nuvis.\nEl maquillatge és un dels detalls més importants i s’ha d’adaptar a la personalitat de cada núvia i nuvi. Perquè sigui perfecte és aconsellable un assessorament professional en visagisme i fer una prova prèvia un temps abans de l’enllaç per aconseguir el maquillatge més radiant i natural. Sigui quin sigui el maquillatge no oblideu que és important que sigui de qualitat perquè es mantingui inalterable durant tota la celebració.\nPublicat per Institut DH a 3:36 0 comentaris\nEL TEU COS ET DEMANA ESTIU?\nPrepara’t amb un tractament d’aparatologia no invasiva\nEl 85% de les dones de més de 20 anys són propenses a tenir greixos, cel·lulitis i flaccidesa però la majoria espera l’últim moment per posar-se en forma i fer-se els últims tractaments corporals de cara a l’estiu. Què millor que començar ara i disposar de temps suficient per aconseguir el teu objectiu. Et proposo un protocol amb combinacions infalibles perquè llueixis perfecte aquest estiu. Així que comença el compte enrere!\nLa única manera per aconseguir resultats en qualsevol tractament corporal és començar-los amb un mínim de 2 a 3 mesos d’antelació abans de la teva data límit, ja que el cos necessita temps per esborrar els excessos de tot l’hivern o els signes del pas del temps.\nL’èxit d’un bon tractament corporal dependrà en primer lloc d’un exhaustiu diagnòstic personal. Aquest pas és indispensable per garantir un bon resultat final. Per això és imprescindible realitzar una observació del cos a simple vista, amb el tacte i aparatologia específica. També es demana informació sobre hàbits, tendències i costums, antecedents familiars, patologies, qüestionari de salut etc. Amb aquest informació s’elabora un protocol amb diferents tecnologies en combinació per poder garantir en cada sessió, un tractament segur, amb òptims resultats adaptats a les necessitats de cada persona.\nEn aquests moments, la principal novetat en els centres d’estètica referents són els sistemes d’acció global, orientats a l’assessorament cosmètic i tractaments que tractin la totalitat del cos: el greix, la cel·lulitis i la flaccidesa amb aparatologia no invasiva.\n- Lipocriòlisi. Última novetat en reducció del teixit gras localitzat i cel·lulitis per refredament selectiu i vacum.\n- Làser lipolític. La seva llum penetra en la pell fins una profunditat de 9 mm, per degradar el greix localitzat.\n- Termolipòlisi. Tractament ideal per millorar la silueta, ajudant, en l’eliminació de toxines, cèl·lules grasses i retenció de líquids.\nTECNOLOGIES PER A LA CEL·LULITIS\nSi vols modelar el teu cos amb garantia i seguretat, et recomano un tractament global que tractin les causes i no tan sols els símptomes visibles. Només la combinació de tecnologies garanteix uns òptims resultats.\nPublicat per Institut DH a 3:03 0 comentaris\nEtiquetes de comentaris: aparatologia no invasiva, bellesa, Dolors Hortal, Institut DH, tecnologies estètiques, Tractaments corporals\nFOTODEPILACIÓ I ADÉU ALS PÈLS!\nIndolora, efectiva, segura i per a pells bronzejades\nHa arribat l’hora de fer un pensament i oblidar-te de la depilació. Si fins ara no t’has decidit perquè buscaves la millor opció, ara tens tots els avantatges en una sola tecnologia. La nova fotodepilació AFT Alma Làser et permetrà dir adéu definitivament als pèls sense cap molèstia, encara que tinguis la pell bronzejada i amb garantia total de resultats.\nGràcies a les investigacions del sector, les tecnologies de fotodepilació han anat evolucionant fins a permetre aplicar aquesta tècnica de manera indolora, segura i totalment efectiva. La nova tecnologia AFT Alma Làser permet eliminar el pèl en tots els fototipus de pell, fins i tot en pells bronzejades, i és eficaç en tot tipus de pèl, inclòs el pèl fi. Aquest nou sistema de fotodepilació treballa escalfant la dermis de forma suau i segura fins que arriba a la temperatura necessària per destruir el fol·licle del pèl, sense danyar la pell i sense emetre pics d’energia que resultin incòmodes. Així, la sessió de fotodepilació es converteix en una estona de relax en la que no notaràs cap ni una incomoditat perquè aquesta nova tecnologia integra un mecanisme de refredament dels capçals per contacte que protegeix l’epidermis i fa que la sessió sigui totalment còmode.\nLa nova tecnologia en fotodepilació AFT Alma Làser és un equip totalment innovador que garanteix resultats en tot tipus de pells, fins i tot en les bronzejades. La depilació amb llum IPL és un tractament estètic no invasiu i, actualment, és un dels que té més demanda. Dones i homes busqueu la manera d’eliminar definitivament el pèl, però també busqueu efectivitat, seguretat i comoditat. I la fotodepilació AFT ho té tot.\nSi ja has provat altres tecnologies i no t’han convençut, amb la nova fotodepilació notaràs els resultats des de la primera sessió. La primera sensació serà la comoditat, perquè no patiràs gens. I després comprovaràs com comença a desaparèixer el pèl de manera progressiva definitiva, la teva pell quedarà ben suau i en tota la zona on s’ha eliminat el pèl recupera el seu aspecte sedós.\nNo pateixis innecessàriament! Ara ja pots optar per una fotodepilació totalment indolora, segura i efectiva, tinguis la pell i el pèl que tinguis. Si ja tens clar que vols dir adéu als pèls definitivament, posa’t en mans de professionals i opta per una tecnologia innovadora. Ja saps que el mercat evoluciona ràpidament i ara ja no cal passar-ho malament per tenir una pell suau i sense pèls.\nPublicat per Institut DH a 3:00 0 comentaris\nEtiquetes de comentaris: bellesa, Dolors Hortal, Fotodepilació, Institut DH, pèls\nATURA L’ENVELLIMENT AMB LA CÀPSULA DEL TEMPS!Nova ...\nCÈL ·LULES MARE AL TEU ROSTREDescobreix els benefi...\nCEL·LULITIS? NO, GRÀCIES!!!Elimina-la amb el tract...\nPREPAREU-VOS PEL SÍ!Elvostre pla de bellesa nupcia...\nEL TEUCOS ET DEMANA ESTIU?Prepara’tamb un tractame...\nFOTODEPILACIÓI ADÉU ALS PÈLS! Indolora,efectiva, s...


El curs ha cobert les 25 places ofertes i han quedat persones en llista d’espera. Aquest, amb tota probabilitat, serà un dels cursos que s’ofereixen en el Pla de Formació 2020.\nL’objectiu principal d’aquest curs és conèixer diferents aplicacions de composició i maquetació, retoc d’imatges i bancs de recursos per fer que els materials i les campanyes de comunicació de les entitats siguin més atractives.\nEls continguts d’aquest taller inclouen formació en els principis clau de comunicació i periodisme digital, aplicacions per crear vídeos i música i sons.\nEnguany, al Pla de Formació 2019, s’han ofert més d’una vintena de cursos i tallers, que han ajudat les entitats a aconseguir més autonomia i coneixement de les obligacions en matèria fiscal, laboral, de màrqueting, sobre gestió integral d’associacions i/o de voluntariat... Tots els cursos i tallers han estat gratuïts.\nTags: Entitats, formació


El Govern deu 4,4 milions a les empreses de transport\n07 maig 2021 10:18\nLa patronal denuncia que no cobren des de principi d'any pel servei regular de passatgers ni per l'escolar\nMiquel Florit, Salvador Servera, Rafel Llompart i Rafel Roig.\nLes empreses de transport de les Balears que tenen concessions del Govern pel transport regular de viatgers podrien veure's obligades a aturar el servei, "en contra" de la seva voluntat, si l'Executiu no els paga el que els deu. Tampoc no cobren pel servei de transport d'escolars. En total, el Govern deu a les companyies 4,4 milions d'euros. Així ho denunciaren ahir des de la Federació Empresarial Balear de Transports (FEBT), que ja s'han posat en contacte amb les conselleries d'Educació i Mobilitat per intentar trobar una solució com més aviat millor. De fet, aquesta setmana tenen previstes reunions amb els responsables de l'Executiu autonòmic.\nEl president de l'Agrupació discrecional de viatgers de les Balears, Rafel Roig, explicà que el Govern deixà de pagar es empreses que realitzen el transport escolar a partir dels mesos de setembre i octubre, mentre que les que s'encarreguen del transport regular no cobren des de principi d'any. Per part seva, el president de l'Agrupació regular de viatgers de Balears, Rafel Llompart, assenyalà que les societats es troben en aquests moments "a l' UCI" i que "només manca que ens llevin el tub per deixar de respirar". El deute del Govern, amb l'increment del preu del gasoil del darrer any, fa que les empreses es trobin en una situació "greu". Tanmateix, de moment, s'han pogut pagar les nòmines dels empleats.\nEn concret, el deute "més gran de la història" per part de l'Executiu es divideix en 2,3 milions per a les companyies de transport regular i 2,1 milions per a les que realitzen el transport escolar. El gerent de la FEBT, Salvador Servera, apuntà que a les Illes el servei regular de viatgers interurbans transportà un total de 14,7 milions d'usuaris el 2010, amb una flota de 250 autocars i una plantilla de 400 treballadors. Fins a 20 empreses prestaren aquest servei. Pel que fa al transport d'escolars, 45 empreses i 247 autocars ofereixen el servei per a 10.000 alumnes. Una de les solucions plantejades per l'Executiu és que les empreses s'acullin al confirming bancari, sistema que algunes companyies ja han fet servir. Això no obstant, Rafel Llompart indicà que, en el seu cas particular, fins a quatre entitats financeres ja li han negat un reconeixement del deute.\nBancarrota estatal en...


:::::::: Veïns de Can Derrocada :::::::::: Adhesió de l'Associació a la realització de la consulta popular del dia 13 de desembre\nAdhesió de l'Associació a la realització de la consulta popular del dia 13 de desembre\nEl proper 13 de desembre, a Sant Pere i Sant Antoni de Vilamajor, juntament amb un centenar d'altres municipis, es celebrarà una consulta popular que preguntarà als ciutadans el següent:\nSe'ns ha demanat des de la Coordinadora la nostra adhesió formal a la realització de la consulta, com ja han fet el Ple de l'Ajuntament i altres Associacions del municipi. Per aquest motiu, pensem que la nostra Associació s'ha de pronunciar al respecte, i a l'hora us demanem:\nEstàs d'acord en què l'Associació de Veïns de Can Derrocada, doni la seva adhesió a la consulta popular que es celebrarà el dia 13 de desembre a Sant Pere de Vilamajor, en el ben entès de què aquesta adhesió no significa el pronunciament de l'Associació al respecte de la pregunta formulada en la consulta?\nAtenent als estatuts de l'Associació poden donar la seva opinió els socis a partir de 16 anys (inclòs), per la qual cosa us demanem que transmeteu, si és el cas, aquesta pregunta als vostres fills.\nPodeu contestar-nos fins el dia 22 de novembre, enviant un correu a aquesta adreça, fent constar els noms i cognoms dels què contesteu, i la resposta de cadascú. El mateix diumenge us donarem els resultats.\nFeu sisplau extensiu aquest correu als veïns que conegueu.\nBloc de la Comissió ciutadana "Sant Pere de Vilamajor Decideix"\nPublicat per Cota 123\nL'Associació de Veïns de Can Derrocada dóna suport...\nAdhesió de l'Associació a la realització de la con...\nCan Derrocada celebra la Castanyada


Esquerra: “Blindar el català no és suficient” per donar suport als PGE\nActualitzada 31/10/2021 a les 08:53\nAlbiach reconeix el “gest” d'Esquerra de no presentar esmenes || La CUP dubta si els republicans busquen l'aval del PSC als comptes catalans\nPrimer pla de la presidenta d’En Comú Podem, Jéssica Albiach.\n© Primer pla de la presidenta d'En Comú Podem, Jéssica Albiach.\nLa secretària general adjunta i portaveu d’ERC, Marta Vilalta, va avisar ahir que “el blindatge del català serà necessari, però no suficient, per a un vot favorable d’ERC” als Pressupostos Generals de l’Estat (PGE) per al 2022. Així ho ha dit en una entrevista a RAC1, l’endemà que ERC anunciés que no presentarà una esmena a la totalitat dels PGE per haver assolit un pacte amb el PSOE per incloure una quota de producció en llengües oficials en la futura llei Audiovisual, sobre la qual va assegurar que “no s’aprovarà” si no té quotes de produccions en català. “Ahir no vam donar el nostre vot favorable als PGE. Ahir, el que vam fer és obrir la porta a poder negociar-los. En aquest debat a la totalitat que s’ha de produir la setmana que ve, des d’ERC ens hem compromès a no bloquejar-lo”, va defensar.\nPer a Vilalta, el següent pas “és negociar totes aquelles carpetes de qüestions que defensa el Govern”, com traspassos pendents i qüestions socials i econòmiques, que per a ella passen per garantir que hi hagi més inversions i que s’executin a Catalunya.\nPer la seua part, la líder dels comuns al Parlament, Jéssica Albiach, va defensar que el fet que Esquerra Republicana de Catalunya no hagi presentat una esmena a la totalitat del projecte de Pressupostos és “una manera de reconèixer que són uns bons pressupostos” per a Catalunya.\nPer un altre costat, la diputada de la CUP Eulàlia Reguant es va preguntar què hi ha darrere de les negociacions dels Pressupostos entre Esquerra i el Govern central i va qüestionar si estan “vinculades al que acabarà passant aquí amb el PSC”, amb referència a un possible intercanvi d’aprovació dels Comptes de la Generalitat i els PGE.\nD'altra banda, la presidenta del grup municipal de Junts per Catalunya a l’ajuntament de Barcelona, Elsa Artadi, es va limitar a dir que l’hagués “sorprès que ERC no facilités l’aprovació” dels PGE.\n“Els que volen que a Espanya li vagi bé haurien de sumar-s’hi”\nEl ministre de la Presidència, Félix Bolaños, ha valorat com “un pas endavant important” el fet que ni el PNB ni ERC no hagin presentat esmena a la totalitat dels pressupostos per al 2022, als quals ha dit que “s’hi haurien de sumar tots els que volen que a Espanya li vagi bé”.\nLa vicepresidenta primera i ministra d’Assumptes Econòmics i Transformació Digital, Nadia Calviño, va remarcar el compromís que el Govern té amb les llengües cooficials, encara que no va parlar de quotes.\nPer la seua part, el president del Partit Popular de La Rioja, José Ignacio Ceniceros, va assegurar que “Pedro Sánchez està pagant un peatge per estar tant sí com no a la Moncloa” i ho ha demostrat amb la nova llei d’Habitatge en la qual “guanya Podem i perden els espanyols”.


Hi ha 19 Adjudicacions\nServei de fisioteràpia per lots per els centres gestionats per SUMAR, Serveis Públics d'Acció Social de Catalunya, S.L.\nData de publicació: 20/11/19 11:00 h\nServei de podologia per lots per els centres gestionats per SUMAR, Serveis Públics d'Acció Social de Catalunya, S.L.\nServei de manteniment i assistència tècnica del sistema d'alarmes mèdiques de les habitacions i els banys de la residència nova de Can Comelles, d'Esparreguera, centre gestionat per SUMAR, SERVEIS PÚBLICS D'ACCIÓ SOCIAL DE CATALUNYA, S.L.\nData de publicació: 11/10/19 12:00 h\nAdhesió de SUMAR a l'acord marc del subministrament d'equips d'impressió i de multifunció en les modalitats de compra i arrendament amb o sense opció de compra amb destinació a les entitats locals de Catalunya (Expedient 2017.02).\nData de publicació: 23/09/19 09:26 h\nSubministrament per lots de petit electrodomèstic pels centres gestionats per SUMAR, Serveis Públics d'Acció Social de Catalunya, S.L.\nData de publicació: 20/09/19 14:00 h\nData de publicació: 20/09/19 13:30 h\nContracte de servei d'àpats pel centre de serveis d'àmbit rural per a gent gran de Les Garrigues, gestionat per SUMAR, Serveis Públics d'Acció Social de Catalunya, S.L., mitjançant procediment obert amb diversos criteris d'adjudicació\nData de publicació: 11/06/19 15:15 h\nData de publicació: 04/06/19 09:30 h\nAdhesió de SUMAR, Serveis Públics d'Acció Social de Catalunya, S.L. a l'acord marc del servei de manteniment d'aparells elevadors i de subministrament d'elementssubstitutius amb destinació a les entitats locals de Catalunya (Exp. 2015.02)\nData de publicació: 28/05/19 16:20 h


Al ritme actual, quant de temps triguaria que el món sencer estigués infectat amb coronavirus? 2020\nAl ritme actual, quant de temps triguaria que el món sencer estigués infectat amb coronavirus?\nAra tenim 100 000 coneguts infectats. Si pretenem que gairebé cada cop s’ha duplicat cada setmana fins aleshores, serà 100 milions infectats en deu setmanes i 100 mil milions…. oh, som només 8.000 milions, així que 6.5 setmanes més per arribar-hi. En aquest estiu, doncs.\nPerò això és ficció. No es duplicarà més cada setmana perquè:\nno ho deixem; però més important\nels virus no estimen el clima càlid. La grip és un fenomen hivernal i la primavera és gairebé aquí (> el 80% de la població viu a l’hemisferi nord).\nNo oblidis: no tothom morirà que estarà infectat. La taxa de mortalitat actual és del 3% i disminuirà un cop desenvolupem alguna teràpia i posteriorment vacuna. Tot i així, tindrem diverses vegades 10 milions infectats i diversos centenars de milers de morts.\nNo crec que passarà. La grip espanyola va infectar 500 milions i només va matar 50 metres. Fa dècades en què no disposaven d'una tecnologia sanitària o sanitària tan bona. Al cap de pocs dies vam poder trobar el virus. La mort negra va assassinar un terç d'Europa i va ser realment mortal i no va acabar d'eixugar la Terra. Els humans som molt intel·ligents. Els nostres governs i el control de fronteres són molt intel·ligents. Ens mantindran fora de perill.\nPer què el Regne Unit deixaria vols de llocs de la Xina que tinguessin coronavirus sense passar en quarantena de passatgers per confirmar que no tenen el virus? Sembla totalment idiota i descuidada, segurament això és una negligència del govern.Quantes ciutats a la Xina estan sota quarantena a causa del coronavirus de Wuhan? Quins tipus de superfícies i fomites poden sobreviure el coronavirus (COVID-19)? Per què els científics van poder provar coronavirus tan ràpidament, però el CDC va incomodar el desplegament d’aquests kits de proves als Estats Units? Per què el Gansu del nord-oest de la Xina baixa el nivell de resposta d’emergència al coronavirus?


Endavant (OSAN) Tarragona: La Bicicleta núm.6 ja és als carrers!\nLa Bicicleta núm.6 ja és als carrers!\nLa Bicicleta, periòdic d'informació crítica, ja torna a ser als carrers de Tarragona.\nJa és aquí el número 6 del periòdic d'informació i actualitat crítica de Tarragona. A l'interior podeu trobar l'article dedicat a algunes de les practiques d’amiguisme perpetrades per l’ajuntament, les irregularitats laborals denunciades a les obres del futur Corte Inglés, les conseqüències del pla bolonya i l’entrevista al represaliat Karim Akbih, entre altres articles.\nLa Bicicleta,Periòdic popular de la ciutat de Tarragona\nPer Endavant Tarragona a 12:14


23 Octubre 2018 – No cal que en facis gaire cas\nI ara, el consell\nAlgun dia s’estudiarà amb distància crítica això que ara coneixem com a “procés”, o se’n farà una pel·lícula (qui ho sap?), i aleshores entendrem molt del que ara estem vivint, o arribarem a la conclusió que tot plegat va ser una mena de despropòsit monumental. Però mentre arriba aquest moment, i molt em temo que encara falta molt, anem fent, capítol a capítol, i ahir se’n va anunciar el següent, que començarà a veure la llum d’aquí a una setmana: el consell de la república (de moment encara no goso posar-lo en majúscules).\nBen mirat, aquest organisme, aprofitant el talent polític que tenim a l’exili, hauria de poder servir per fer moltes que coses que ara ja sabem que no es poden fer aquí, ni que només sigui a nivell teòric. Posem per cas, dissenyar totes les estructures (les de debò) que calen per construir un estat, teixir una xarxa consistent i real de relacions internacionals, o redactar una proposta de constitució, sense anar més lluny. Si això arriba a ser així, la paradeta del nostre país començarà a tenir una rebotiga sòlida, que podrà treballar en llibertat i garantir la presència de gènere a l’aparador i als prestatges.\nDe tota manera, el context actual no convida precisament a l’optimisme. I és que costa molt de creure que hi ha autèntiques rons d’estat rere els interessos particulars quan veiem el PdCat fent mans i mànigues per sobreviure enmig de turbulències internes més que destacables, o ERC fent bandera de la necessitat d’eixamplar la base, un concepte (i amb un suposat espai de creixement) que em recorda aquella pluja fina de fa uns anys i que va acabar en la tempesta col·lectiva del 155, o la CUP novament fora de joc, ja sigui per voluntat pròpia o per enèsim menyspreu del seus suposats companys de viatge.\nSigui com sigui, esperem una setmana a veure què ens han de dir. Sense optimisme, però amb una discreta esperança, el darrer que ens queda per perdre. Per si de cas, ho dic.


ITINERARI PEL PARC NACIONAL\nD'AIGÜESTORTES I ESTANY DE SANT MAURICI\nMaterial: Quadern de treball, brúixola i mapa topogràfic\nObservacions: El desplaçament es fa amb vehicles tot terreny des del Camp fins al Pla del Sant Esperit (30'). A peu la resta de l'itinerari (4h).\nAl final d'aquesta pàgina hi ha un mapa de la zona amb l'itinerari. Té 182 Kb i triga una mica en carregar-se.\n1 El mirador d'Aigüestortes\n3 El camí\n4 Pla d'Aiguadassi\n4 Estany Llong\n5 Estany Redó\nEL MIRADOR D'AIGUESTORTES\nEl Parc Nacional d'Aigüestortes fou creat l'any 1955 amb unes 10000 ha de superfície protegida i ampliat a 14000 ha aproximadament, l'any 1996. La seva àrea de protecció és d'unes 25000 ha i afecta a les comarques de l'Alta Ribagorça, Pallars Sobirà, Pallars Jussà i Val d'Aran. És l'únic Parc Nacional de Catalunya i una de les àrees d'alta muntanya més qualificades d'Europa.\nL'itinerari a peu, comença al Pla d'Aigüestortes situat a 1800 m d'alçada. En aquest indret hi trobem un mirador des del qual tenim una bona panoràmica.\n1. Amb l'ajut de l'esquema del mirador i de la brúixola, localitza tres pics i mesura el seu azimut.\nEl punt inicial de l'itinerari es troba enclavat en ple estatge subalpí. Està ocupat per boscos de coníferes: pinedes i avetoses. A l'obaga els arbres dominants són l'avet i el pi negre, amb un sotabosc de boixeriga i nabineres. A la solana trobem pi roig i pi negre, amb un sotabosc de ginebró i bàlec.\nHi ha una gran diversitat de fauna: gall fer, picasoques blau, formiga roja, mustela, picots, esquirols, etc.\n2. Quines diferències observes entre un avet i un pi negre?\n3. Quin és l'arbust dominant del sotabosc de l'avetosa? Quina és la seva alçada aproximada? Fixa't en l'anvers de les fulles, pots diferenciar les fulles d'un any de les més velles?. Com creus que pot resistir el fred?\n4. Hi ha un altre arbust molt més petit i de fulla caduca: la nabinera. Quin color tenen les seves tiges? Creus que això té alguna funció?\n5. Quins organismes recobreixen les escorces dels arbres? Creus que són indicadors d'alguna característica del medi?\nDes del planell del St. Esperit fins al d'Aiguadassi, fixa't en els canals d'allaus de la ribera dreta.\n9. Com són els arbres en aquests canals? Joves, vells, alts, deformats, etc.\n10. Els arbres morts que hi ha al voltant del riu, creus que van ser transportats per l'allau o ja eren aquí i van morir per l'impacte de la neu? Creus que s'haurien de treure aquests arbres?\n11. Es poden diferenciar les roques transportades per l'allau de les que fa molts anys que són al mateix lloc.\nQuè ens hi ajuda?\nCom en tots els ecosistemes, dins del Parc hi ha reciclatge natural de matèria.\n12. En saps algun exemple?\n13. Creus que els processos de descomposició són ràpids? O més aviat lents? Perquè?\n14. Cita alguns llocs on vegis molta acumulació de restes vegetals.\nDurant les glaciacions, aquestes valls estaven ocupades per geleres que van modelar el relleu. El seu perfil transversal va agafar forma d' U, i el longitudinal forma d'escala ( els replans s'anomenen cubetes, i els esglaons, llindars). La cubeta de St. Esperit, la d'Aiguadassi, com moltes altres, s'han anat reblint de sediments fluvials tous que van sent col·lonitzats per la vegetació.\n6. Quan el riu Sant Nicolau travessa un planell, segueix un curs rectilini? Per què?\n7. Quin tipus de roca predomina en aquest itinerari?\n8. Al llarg del camí es passa per l'obac i pel solell. En quin vessant hi ha un bosc més humit?\nL'estany Llong es troba a 2000m d'altitud i te una fondària d'uns 12 m. Una bona part de l'any està gelat. Està situat en una cubeta glacial, la qual té una part ocupada per sediments i la resta per l'aigua. És un estany de fons de vall.\nEn aquests indrets el bosc va cedint terreny a les pastures on s'alimenten una bona part dels isards que hi viuen. També hi ha marmotes, perdius blanques, voltors, trencalossos, etc.\n15. Les acumulacions inestables de roques en llocs amb més o manys pendent s'anomenen tarteres. Hauràs observat que les tarteres actives i els blocs erràtics formen part important del paisatge. En canvi, en terres més planes això es considera un greu impacte ambiental. Per què creus que s'estableix aquesta diferència?\nL'estany Redó es troba a 2200m d'alçària i té una profunditat d'uns 40 m. És un estany de circ com ens indica l'amfiteatre rocós que el presideix. Les seves aigües són molt fredes, netes i pobres en sals i estan col·lonitzades per algues, isoets, barbs vermells i truites. Al seu damunt hi ha els estanys de Bergús, els quals deguacen cap al Redó formant una bonica cascada. A l'est hi ha el Portarró d'Espot i cap al sud-est les valls de Gavatxos i Coma d'Amitges.\nAls seu voltant encara hi ha alguns pins, petits i retorçuts, però més amunt ja s'entra en el món de les pastures i el rocam.\n9. Al llarg del recorregut, has vist o observat algun animal? Quins són i on els has vist?\n10. Anota les diferències que observis entre l'estany Llong i el Redó.\nTornar a l'activitat Índex d'activitats